Врз основа на член 26 став (3),и член 18 од Законот за основното образование („Службен весник на Република Северна Македонија“ бр. 161/19), Училишниот одбор на Општинското основно училиште „Страшо Пинџур“- Неготино, на седницата одржана на ден 12.08.2021 година, донесе

**Статутарна одлука за изменување и дополнување**

**На основен СТАТУТ на ООУ„Страшо Пинџур“-Неготино**

**Член 1**

Со оваа статутарна одлука се врши измена и дополнување на Статутот на ООУ„Страшо Пинџур“-Неготино бр.01-53/1 од 24.01.2020г.,тоа:

 **Член 2**

Во член 12 глава III: **ВОСПИТНО – ОБРАЗОВНА РАБОТА НА ОПШТИНСКОТО ОСНОВНО УЧИЛИШТЕ**,по став 4 се додава нов став (5) кој гласи:

(5) Дејноста на училиштето е и организирање и остварување на основно образование на деца со попречености во согласност со закон и другите прописи.

Ставовите 5,6,7 и 8 стануваат ставови 6,7,8 и 9 .

По став 9 од истоимениот член се додаваат 8 нови става и тоа:

 (10) За одделни категории на ученици со попреченост се развиваат програми за стекнување специфични вештини, како: развој на говорот, употреба на асистивна технологија за комуникација и друго.

(11) Во состав на основното училиште работи центар за поддршка на учењето на учениците со попреченост, кој го формира директорот на училиштето.

(12) Центарот за поддршка ги користи материјалните и човечките ресурси во училиштето и дава соодветна стручна поддршка на учениците со попреченост, на наставниот кадар, стручните соработници, родителите, односно старателите и инклузивниот тим во другите основни училишта на подрачјето на општина Неготино и Демир Капија.

(13) Наставниот кадар од центарот за поддршка учествува и во реализација на дел од модифицираната програма за учениците со комплексни потреби за кои е во најдобар интерес да посетуваат дел од наставата во центарот за поддршка, а согласно со препораката на стручното тело за проценка, базирана на МКФ.

 (14) Центрите за подршка во учењето,преку вклученост на стручни лица од разни профили и воспитно-образовен кадар од редот на вработените но и со искористување на ресурсите кои постојат на ниво на локална самоуправа обезбедуваат поддршка при имплементирање на инклузивното образование во следните области:

- образование на ученици со комплексни потреби за кои е во најдобар интерес дел од модифицираната програма да ја следат во центарот за поддршка, а согласно со препораката на Стручното тело за функционална проценка.

- учениците кој следат дел од модифицираната програма во центрите за поддршка на учењето, развиваат вештини за живеење, водење грижа за себе, лична хигиена, развој на говор, вештини за комуникација и емоционален развој

-центрите за поддршка на учењето располагаат со посебна просторија-сензорска соба,услуги и опрема за да излезат во пресрет на учениците со високо ниво на потреба за поддршка кое ќе им овозможи да се фокусираат на нивните индивидуални потреби.

 (15) За поддршка на учењето за учениците со попреченост, основното училиште обезбедува: образовен асистент, личен асистент, инклузивен тим и асистивна технологија по препорака на стручното тело за проценка и во согласност со индивидуалниот образовен план или модифицираната програма.

 (16) Начинот на побарување на образовен/личен асистент, начинот на селекција и избор на образовен/личен асистент, како и програмата за обука на образовен/личен асистент ги утврдува министерот, на предлог на Бирото.

 (17) Основното училиштето/центарот за поддршка е должно да ги запознае учениците и родителите односно старателите со годишната програма за работа, организација, план и програма на специјализирани услуги за поддршка на инклузивното воспитание  образование и ресурсни услуги во заедницата: правата и обврските на сите субјекти вклучени во воспитно образовниот процес, како и организацијата на воспитно образовната работата во училиштето.

 **Член 3**

По глава III ,се додава нова глава I I I- а, и нов член 12-а која гласи:

**I I I- а** **.ЗАПИШУВАЊЕ НА УЧЕНИЦИТЕ**

**Член 12-а**

1)Директорот формира  три члена комисија составена  од педагог или психолог или специјален едукатор и рехабилитатор и наставник од редот на одделенските наставници која е задолжена за запишување на ученици во училиштето

2) Доколку основното училиште нема вработено специјален едукатор и рехабилитатор, за член на комисијата за одложување на следење на наставата на ученик во прво одделение, се определува специјален едукатор и рехабилитатор од основните училишта со ресурсен центар од подрачјето на општината каде е основното училиште.

3) При запишувањето на детето со попреченост во прво одделение родителот, односно старателот е должен да достави и мислење/функционален профил од комисијата за проценка на деца и младинци за дополнителна образовна, социјална и здравствена поддршка според МКФ.

4) При запишување на детето во прво одделение првичната проценка која се одвива во училиштето се базира на различни извори и методи (разговор, набљудување на детето во разни ситуации и средини, базична проценка на функционалности – моторика, внимание и концентрација, прифаќање напори, комуникација, перцепции, емоционална состојба), спроведена од страна на специјален едукатор и рехабилитетор со што се добиваат податоци за иницијалната состојба во поглед на силните страни/потенцијалите како и потребите за поддршка на детето.

5)Запишувањето на децата кои не се вклучени во настава, а се со надмината возрасната граница, го врши комисија која ја формира директорот на училиштето. Комисијата е составена од педагог или психолог и два одделенски наставници.

6) Начинот на запишување на учениците од ставот (5) на овој член, го утврдува министерот, на предлог на Бирото.

 Член 4

 По член 65 се додава нов член 66 кој гласи:

„Вработените на неопределено работно време во постојната посебна паралелка во ООУ „Страшо Пинџур“ -Неготино, продолжуваат со работа во посебните паралелки до понатамошни насоки за нивно префрлување во центарот за поддршка на учењето на учениците со попреченост.

 Ч л е н 5

 Членовите 66 и 67 од основниот Статут со бр. 01-53/1 од 24.01.2020год.,стануваат членови 67 и 68.

 Член 6

Оваа статутарна одлука за изменување и дополнување на Статутот на ООУ„Страшо Пинџур“-Неготино влегува во сила осмиот ден од денот на објавувањето на огласната табла на училиштето, ќе се објави по добивањето на согласност од Министерството за образование и наука,а по претходно добиено позитивно мислење од основачот.

Бр.\_\_\_\_\_\_\_\_\_\_\_\_\_ **П Р Е Т С Е Д А Т Е Л**

\_\_\_\_\_\_\_\_\_\_ година  **НА УЧИЛИШЕН ОДБОР,**

 \_\_\_\_\_\_\_\_\_\_\_\_\_\_\_\_\_\_